
[bookmark: _GoBack]Gan ddefnyddio’r proffil disgybl a roddir, nodwch sut y gellid cwrdd ag agweddau penodol o ddatblygiad cyfannol y plentyn mewn lleoliad addysgol.  Defnyddiwch gyfeiriadau at ddamcaniaethau perthnasol, ymchwil ac enghreifftiau o arfer rhagorol fel sail i hyn. 
Mae datblygiad yn broses o dyfu sy’n digwydd o enedigaeth i fyny at 19 oed.  Mae’r gwahanol fathau o ddatblygiad yn cynnwys corfforol, gwybyddol, ieithyddol, emosiynol, cymdeithasol ac ysbrydol.  I bob agwedd mae yna gamau gwahanol mae plant yn mynd drwyddi.  Digwyddir hyn ar raddfa wahanol i bawb. (Advameg, 2019) Mae ffactorau gwahanol yn effeithio ar y raddfa mae plant yn datblygu arno, sy’n cynnwys ffactorau amgylcheddol a magwraeth.  (Arora, 2019)  
Yn y darn ysgrifenedig yma, byddaf yn trafod datblygiad Ella, disgybl pedair blwydd oed sydd newydd dechrau’r ysgol.  
Mae datblygiad emosiynol yn un agwedd o ddatblygiad sydd yn bwysig wrth i blant dyfu.   Golygir ‘datblygiad emosiynol’ y broses o ddatblygu emosiynau a dysgu sut mae eu defnyddio mewn ffyrdd priodol.  (Trentacosta a Izard, 2016) Bydd plant yn datblygu dealltwriaeth o’r pethau maent yn ei deimlo a sut mae eu rheoli er mwyn gallu ymdopi mewn sefyllfaoedd amrywiol.  Digwyddir datblygiad emosiynol mewn cysylltiad gyda gwahanol feysydd datblygu eraill, fel gwybyddol ac ymddygiadol.  
Wrth i blant dyfu, mae eu gallu i ddangos emosiynau yn newid.  Felly, wrth i blant tyfu yn hyn byddant yn dod yn ymwybodol o deimladau bobl eraill a sut mae ymateb iddynt.  (Saarni, 2011)  Mae hyn yn rhywbeth sy’n bwysig wrth i ni feddwl am Ella, gan fod hyn yn rhoi amlinelliad o le ddylai hi fod wrth delio gyda’i hemosiynau ac ymateb i rai pobl eraill. 
Wrth edrych ar broffil disgybl Ella, caiff ei ddatblygiad emosiynol ei amlinellu yn y rhan gyntaf.  Un peth sydd yn dangos yn glir ydi’r ffaith ei fod yn cael trafferth gwahanu oddi wrth ei Mam yn y bore wrth cyrraedd ysgol.  Dywedir amrywiaeth o ddamcaniaethau ymlyniad plant bod plentyn yn datblygu ymlyniad i un person penodol pan fyddant yn fabanod neu’n blant ifanc, ac yn defnyddio’r perthynas yma fel sail i’r hyn maent yn ei wybod ac yn dysgu.  (Smith et. Al. 2012, t. 29)  Mae’r ymlyniad yma yn sylfaen wrth ddatblygu yn emosiynol, ac wrth iddynt cael yr hyder i arbrofi ac archwilio eu hamgylchedd.  Bydd yr ymlyniad yma’n sicrhau bod plant yn teimlo’n ddiogel yn eu gallu i ffurfio perthnasoedd yn y dyfodol ac i ymddiried mewn eraill.  
Un ffordd y gellid cefnogi Ella wrth gael trafferth gwahanu oddi wrth Mam yn y bore ydi i gael system gweithiwr allweddol mewn lle.  Mae hyn yn system sy’n cael ei ddefnyddio yr ydw i wedi ei weld mewn dosbarthiadau meithrin.  Mae’r gweithiwr allweddol yn rhywun sy’n cymryd rôl y fam ym mywyd y plentyn pan fydden nhw’n dod i’r ysgol.  Mae un person yn gyfrifol am lond llaw o blant, ac yn dysgu amdanynt, er mwyn eu cefnogi tra y byddant yn yr ysgol.  Byddai hyn yn rhywbeth allai fod yn fuddiol ar gyfer Ella, oherwydd byddai hefo rhywyn y gellid cael perthynas yn debyg i un ei fam. Dywed ddamcaniaeth Bowlby bod yr ymlyniad yma yn pwysig er mwyn gwneud yn siŵr bod plentyn yn teimlo’n ddiogel (Smith et al. 2012) ac felly drwy greu ymlyniad arall ar gyfer y plant gellid sicrhau bod yr ysgol yn rhywle sy’n gwneud i Ella deimlo yn ddiogel, a fydd yn arwain i Ella allu cyrraedd ei gallu llawn a dysgu’n effeithiol.  Dywed ymchwiliad Webb (2008) bod cael gweithiwr allweddol yn galluogi ysgol i gwrdd ag anghenion unigol plant mewn ffordd fwy effeithlon oherwydd y bartneriaeth sy’n cael ei wneud rhwng y cartref a’r ysgol.  
Rhywbeth arall sydd wedi codi o ddatblygiad emosiynol Ella ydi’r ffaith ei bod yn dechrau cyfleu ei theimladau ac mae’n ymwybodol gallai fod teimladau gwahanol gan eraill.  Yn ôl Kathy Sylva (Pound, 2009) dywed nag un o’r pethau pwysicaf yn y blynyddoedd cynnar i blentyn ydi cael cyfleoedd i gael sgwrs a rhyngweithio gyda phlant eraill.  Dywed Sylva fod hyn yn sylfaen ar gyfer gallu dysgu’n effeithiol, ac mae hyn yn rhywbeth sy’n cael ei annog yn ysgol.  Er hyn, dywed Healy (2009) bod angen i blant allu siarad a dethol eu teimladau o oedran cynnar, oherwydd bod angen gallu ymdopi gyda sefyllfaoedd gwahanol o oed cynnar. Byddai hyn yn awgrymu bod Ella y tu ôl i blant eraill yn ei ddosbarth sy’n barod wedi dysgu sut mae delio gyda'u hemosiynau a sut mae eu cyfleu er mwyn sicrhau bod eu hanghenion yn cael ei chwrdd, a allai fod yn rhywbeth sy’n anodd ar gyfer Ella.  Dywed Healy bod plant yn cael eu llethu gydag emosiynau gwahanol o oed cynnar felly mae angen dysgu sut mae eu rheoli yn annibynnol er mwyn osgoi problemau emosiynol yn y dyfodol. 
Er mwyn gallu cefnogi Ella wrth ddysgu am ei hemosiynau a theimladau, gellid defnyddio ystod o strategaethau.  Un strategaeth gellid ei ddefnyddio ydi system hippo hapus.   Byddai’r strategaeth yma’n un sy’n ddefnyddiol ar gyfer Ella oherwydd ei fod yn rhywbeth a ddefnyddir wrth ateb y gofrestr er mwyn gweld sut maent yn teimlo ac yn broses er mwyn eu annog i agor i fyny am eu teimladau.  Mae hyn yn rhywbeth sy’n cael ei gefnogi gan beth sydd wedi ei hysgrifennu yn y llyfr ‘Y plentyn bach’ sydd yn adrodd:
	‘profiad emosiynol yn achos y plentyn yn deillio o’r teimladau cadarnhaol a negyddol sy’n codi a’i ddull o reoli’ (Siencyn, 2008 t. 148)
Adroddir y darn yma pwysigrwydd gweithio mewn grŵp ar gyfer datblygiad emosiynol, sydd yn rhywbeth arall a ellir gweithio ar gyfer Ella.  Gellir cynnal gwaith grŵp er mwyn sicrhau bod plant yn gorfod trafod beth sy’n bod a rhywbeth sy’n eu poeni.  Ar y llaw arall, ni chaiff hyn ei gefnogi gan ddamcaniaethwyr megis Holt, sy’n dweud dylai plant fod yn rhydd i ddewis a dethol y pethau maent yn ei wneud a ddim cael eu gorfodi.
Mae datblygiad cymdeithasol yn agwedd arall sy’n bwysig i plentyn oed Ella.  Datblygiad cymdeithasol yw datblygu'r gallu i ymddwyn yn briodol mewn sefyllfaoedd cymdeithasol gwahanol, yn ogystal â dysgu am diwylliannau a thraddodiadau gwahanol sydd yn y gymdeithas.  (Study Lecture Notes, 2019)  Yn debyg i ddatblygiad emosiynol, mae yna ffactorau gwahanol sy’n effeithio ar allu plentyn i ddatblygu’n gymdeithasol.  
Wrth edrych ar broffil disgybl Ella, mae yna lawer o bethau sydd i’w gwneud gyda’i ddatblygiad cymdeithasol.  Un peth sydd yn codi am Ella a’i ddatblygiad cymdeithasol ydi ei bod yn chwarae llawer yn unigol, ac nid yw’n dangos ymwybyddiaeth o gyfoedion.  Yn ôl damcaniaeth chwarae Mildred Parton (1932), dangosir bod Ella yn yr ail gyfnod o chwarae, sy’n cael ei alw’n ‘Solitary Play’.  Dywed fod Ella’n chwarae’n unigol a ddim yn cymryd sylw o blant o’u cwmpas, a’i bod wedi ei ymgymryd yn ei byd bach chwarae ei hun.  Dywed blog ‘Encourage Play’ (2019) fod hyn yn pwysig ar gyfer plant oherwydd dyma sut datblygir sgiliau chwarae.  Er hyn, dywed Seriously Kids (2019) bod hyn yn rhywbeth y mae plant oed cyn ysgol yn ei wneud, felly efallai bod Ella yn disgyn tu ôl i’w cyfoedion wrth eu hanwybyddu a chwarae yn unigol. 
Er mwyn cefnogi Ella i ddod yn fwy ymwybodol o’i chyfoedion a chwarae gyda nhw, efallai bydd yr athrawes yn gallu defnyddio strategaethau er mwyn annog Ella i siarad mwy gyda'i chyfoedion.  Byddai hyn yn ei annog i ddod i’w adnabod yn well a gallai arwain at greu perthnasoedd cryfach gyda nhw. (Vickers, 2019)  Yn yr ysgol, gellir strategaeth fel ‘partneriaid meddwl’ cael ei ddefnyddio ar y mat yn ystod amser cofrestru.  Byddai hyn yn adeg lle mae plant yn gorfod troi at eu partner er mwyn trafod.  Byddai hyn yn gallu gweithio yn effeithiol ar gyfer Ella achos y byddai hyn yn ei galluogi i gael rhyngweithio gyda phlant eraill a chymdeithasu er mwyn ddatblygu ei sgiliau.  Gallai hyn hefyd fod yn fuddiol ar gyfer Ella gan ei bod efallai yn swil, a gallai arwain iddi gael llai o gyfleoedd neu i blant peidio mynd ati er mwyn siarad gyda hi. (Kennedy-Moore, 2016)  
Amlinellir hefyd proffil disgybl Ella ei bod yn gallu siarad, ond yn anaml yn cychwyn siarad.  Dywed hefyd ei fod yn ymateb.  Gallai hyn creu anawsterau i Ella pan fyddai yn gwneud gwaith.  Mae hyn oherwydd os mae’n cael trafferth gwblhau darn o waith, ni fyddi yn hyderus neu yn rhy ofn i ofyn am help.  (Leinwand, 2016) Awgrymir hyn fod angen rhoi help i Ella er mwyn sicrhau ei fod yn dysgu mewn ffordd effeithiol ond hefyd ei annog i gychwyn sgyrsiau gyda’i chyfoedion neu staff.
Un ffordd gallai hyn cael ei wneud ydi cael system person mwy gwybyddus arall (Vygotsky, 1934) mewn lle.  Mae hyn yn system sy’n annog plant i ddysgu oddi wrth berson fwy gwybyddus, drwy rannu eu gwybodaeth a'u helpu i gwblhau tasgau. Credaf byddai hyn yn rhywbeth a fyddai yn fuddiol ar gyfer Ella oherwydd bod system fwy gwybyddus arall yn rhywbeth sy’n dechrau sgyrsiau gyda phobl eraill a’i annog i gymdeithasu.  Byddai hyn yn gweithio wrth gwthio Ella ymhellach yn ei pharth datblygiad procsimol.  Ystyr hyn ydi beth mae Ella yn gallu gyflawni yn unigol, ac yna sut mae’r parth yma yn gallu cael ei ehangu gyda help person mwy gwybyddus. Mae cymdeithasu yn rhywbeth bwysig er mwyn sicrhau bod hyn yn gweithio felly drwy ddefnyddio'r system yma yn ddosbarth Ella, fydd ei sgiliau cymdeithasol yn cael eu hehangu.  (McLeod, 2019)    
Math arall o ddatblygiad sy’n rhan bwysig o ddatblygiad plentyn ydi datblygiad gwybyddol.  Mae hyn yn rhywbeth sy’n ymwneud a’r ffordd mae plant yn dysgu a prosesu gwybodaeth.  Mae seicolegwyr sydd yn ei astudio yn ymchwilio i’r ffordd mae plant yn dysgu, a sut mae prosesau dysgu gwahanol yn newid.  (Cherran, 2011)  Damcaniaeth Piaget dylanwadodd fwyaf tuag at ddatblygiad gwybyddol.  Dywed ddamcaniaeth Piaget fod plant yn profi bedwar cyfnod datblygiad.  Roedd ei ymchwil yn benodol ar y ffordd mae plant yn meddwl a dysgu a’r ffordd gymerir gwybodaeth i mewn.  (Cherry, 2019)
Wrth edrych ar broffil disgybl Ella, mae’n dod yn amlwg ei bod hi yn y cyfnod cynweithredol.  Credaf hyn oherwydd yn ôl Marcin (2018) nodir Piaget fod y plentyn yn datblygu sgiliau iaith, meddwl a dychymyg, i enwi rhai.  Dywed ym mhroffil Ella ei bod hi yn gwneud y rhain, er bod ei sgiliau iaith efallai ychydig tu ôl i blant eraill. 
Dywed hefyd yn y cam datblygiad yma, bod plentyn yn meddwl yn egosentrig.  Golygir hyn bod plentyn yn meddwl mewn ffordd sy’n ganolog i’w hun yn lle bobl eraill.  (Dictionary, 2019)  Dangosir hyn yn broffil disgybl Ella, pan ddywedir ei fod yn ei chael hi’n anodd dilyn arferion dosbarth ac yn ddryslyd pan roddir cyfarwyddiadau iddi.  Mae hyn yn rhywbeth sy’n codi o’i ddatblygiad gwybyddol oherwydd dangosir hyn ei fod yn meddwl mewn ffordd ‘fi’, wrth eisiau gwneud beth mae hi eisiau a ddim beth mae athrawon eisiau iddi gwneud.  Er mwyn cefnogi Ella dod i arfer gydag arferion dosbarth, gellir ei athrawes defnyddio dull ailadrodd.  Byddai hyn yn sicrhau bod yr arfer yn cael ei ailadrodd a'i esbonio i Ella nifer o weithiau er mwyn ceisio ei chael i ddeall beth sy’n digwydd a pham.  Dangosir ymchwil Ziglar (Nemours, 2019) bod ailadrodd yn ddull bwysig er mwyn dysgu cysyniadau i’r plant, oherwydd ei fod yn ffordd o gofio manylion.  Byddai hyn yn bwysig ar gyfer Ella oherwydd byddai hyn yn sicrhau ei fod yn dod i arfer ac yn gallu setlo yn well yn y dosbarth er mwyn gwneud ei ddysgu yn fwy effeithiol.  
Agwedd arall o ddatblygiad gwybyddol Ella ydi ei fod yn ddibynnol ar gyfarwyddiadau oedolion ac yn cael hi’n anodd gwneud penderfyniadau.  Mae hyn yn rhywbeth sydd angen gwelliant ar gyfer Ella oherwydd nid oes ganddi’r sgil o fod yn annibynnol.  Mae bod yn annibynnol a cael y sgil o ddewis yn bwysig ar gyfer plant oed Ella, oherwydd bod hyn yn rhoi’r cyfle iddynt dysgu pethau newydd eu hun.  Mae hyn yn syniad roedd Montessori yn pwysleisio yn ei damcaniaethau.  Credodd ei fod yn bwysig bod plant yn cael cyfleoedd i ddysgu mewn ffyrdd yr oeddynt yn ddewis oherwydd roedd hyn yn rhoi ysgogiad iddynt gwneud yn dda.  (Pound, 2009)  Er mwyn annog Ella i ddysgu sut mae dod yn fwy annibynnol yn ei ddysgu, gall yr athrawon cymryd amser i siarad gyda’r rhieni a dysgu mwy amdano beth mae Ella yn ei mwynhau er mwyn sicrhau bod gweithgareddau yn cael ei chynllunio sy’n addas i’r pethau mae hi yn mwynhau, ond hefyd fel bod Ella yn gallu gwneud dewisiadau yn haws.  Gall yr ysgol hefyd rhoi fwy o weithgareddau lle mae Ella yn cael cyfle i siarad gyda pherson mwy gwybyddus arall, a fyddai yn rhoi fwy o annibyniaeth oddi wrth athrawon wrth gwneud gwaith oherwydd ei fod wedyn yn dewis pwy i weithio gydag er mwyn gallu gwneud gwaith a dysgu yn fwy effeithiol.  (Vygotsky, 1934)
Felly, i gloi, rydym wedi dysgu llawer ynglŷn â pham fod datblygiad yn bwysig, a sut mae cefnogi Ella wrth iddi hi fynd drwy'r dosbarth derbyn a drwy gamau datblygu gwahanol.  Mae cefnogi pob plentyn yn unigol yn rhywbeth hynod o bwysig er mwyn sicrhau bod pob plentyn yn cyrraedd eu potensial dysgu llawn.   

